Vajiralongkorn

Hi Vajiralongkorn (; RTGS: Wachiralongkon), título hin paghadì Phrabat Somdet Phra Vajira Klao Chao Yu Hua (; natawo 28 Hulyo 1952), amo an Hadì han Thailand, tikang han 2016. Hiyá an amo là nga anak-nga-lalaki nira Hadì Bhumibol Adulyadej ngan Hadá Sirikit. Han 1972, ha panuigon nga 20, ginhimò hiyá han iya amay nga prinsipe han korona. Katapos han kamatay han iya amay didâ han 13 Oktubre 2016, ginpamulat hiyá nga sumuod ngadto han trono han Thailand kundi nangarò hin panahon hin pamat-ad ugsa kuhaon an trono. 

Ginkaráwat niya an trono han gab-i han 1 Disyembre 2016. An kremasyon han iya amay nahinabo dida han 26 Oktubre 2017. An pagkoronar ha iya nahinabo tikang han 4–6 Mayo 2019. Gindeklara hin retroaktibo han Thai nga gobyerno nga an iya paghadi nagtikáng didâ han 13 Oktubre 2016, han kamatay han iya amay. Komo ika-napulò nga monarka han Chakri nga dinastiya, gintatawag gihapon hiya nga Rama X. An iya panuigon 64 hadto nga panahon, nga diin hi Vajiralongkorn amo an nagin gilagasi nga Thai nga monarka nga sinmaka han trono.

Mga tigaman

Mga kasarigan

Dugang nga barasahon 
 
 

Biyograpiya
Mga natawo han 1952
Mga buhi nga tawo
Chakri nga Dinastiya
Mga Thai nga monarka
Thailand
Politika